钦定古今图书集成/明伦汇编/宫闱典/第051卷 > 《美人钱氏追赠婕妤制》前人
## 钦定古今图书集成/明伦汇编/宫闱典/第051卷 > 《美人钱氏追赠婕妤制》前人

敕：朕缵服以来，漏泉之泽，覃及方外。而况宫阃左右，
尝为神考之所礼遇者乎？追加贲赠，顾曷可已。具官
某氏，早以柔顺，应于选求，助成坤载之仪，光映史书
之美。奄至大故，久已历年。进联嫔御之崇，庸示恻伤
之意。惟兹异数，实视上卿。冥漠有知，聿其钦享。